b'\n_START_ARTICLE_\nSekolah Menengah Sains Batu Pahat\n_START_SECTION_\nPengenalan\n_START_PARAGRAPH_\nPendidikan di Sekolah Berasrama Penuh (SBP) adalah untuk menyediakan suasana persekolahan dan pembelajaran yang terancang, terkawal dan sempurna bagi memupuk serta mengembangkan potensi murid yang cemerlang sebagai warganegara yang seimbang dan bertanggungjawab terhadap agama, bangsa dan negara._NEWLINE_SBP juga ialah wadah terbaik dalam menjana insan yang mempunyai kecemerlangan ilmu, kemapanan sahsiah, kesejagatan kepemimpinan dan kejituan patriotisme bagi melahirkan ahli sains, teknokrat dan profesional yang dapat memenuhi aspirasi negara.\n_START_SECTION_\nLagu Sekolah\n_START_PARAGRAPH_\nGENERASI BERJAYA\xc2\xa0_NEWLINE_Kami hadir di sini kotakan janji_NEWLINE_Demi cita-cita yang murni_NEWLINE_Kepada negara kami berbakti_NEWLINE_Lahir bangsa berintegriti\xc2\xa0_NEWLINE_Doa dan restu ayah bonda_NEWLINE_Teguh bertakhta dalam jiwa_NEWLINE_Seiring usaha dan semangat membara_NEWLINE_Menadah curahan ilmu sempurna\xc2\xa0_NEWLINE_Kepada Tuhan kami munajat_NEWLINE_Generasi Berjaya dunia akhirat_NEWLINE_Moga perjuangan dilimpahi rahmat_NEWLINE_Hingga akhirnya sejahtera dan selamat\xc2\xa0_NEWLINE_Kami generasi pembina negara_NEWLINE_Kredibiliti inovatif jadi amalannya_NEWLINE_Berdiri bergerak seiring bersama_NEWLINE_Sekolahku megah selamanya.\xc2\xa0_NEWLINE_\xc2\xa0Lagu\xc2\xa0\xc2\xa0\xc2\xa0\xc2\xa0 \xc2\xa0\xc2\xa0\xc2\xa0\xc2\xa0: \xc2\xa0 Cikgu Nursuriany bt Mohd. Zahir_NEWLINE_\xc2\xa0 \xc2\xa0 \xc2\xa0 \xc2\xa0 \xc2\xa0 \xc2\xa0 \xc2\xa0 \xc2\xa0 \xc2\xa0 \xc2\xa0  Cikgu Mohd.Hamy Faizal bin Othman_NEWLINE_Gubahan \xc2\xa0 :\xc2\xa0 Cikgu Mohd. Hamy Faizal bin Othman_NEWLINE_Lirik \xc2\xa0 \xc2\xa0 \xc2\xa0 \xc2\xa0 \xc2\xa0 :\xc2\xa0 Cikgu Zainudin bin Dirin\n_START_SECTION_\nHala Tuju Sekolah\n_START_PARAGRAPH_\nVISI_NEWLINE_SEKOLAH MENENGAH SAINS BATU PAHAT UNGGUL BERTARAF DUNIA\xc2\xa0_NEWLINE_MISI_NEWLINE_MENGGILAP POTENSI DIRI MELALUI PENDIDIKAN BERTARAF DUNIA\xc2\xa0_NEWLINE_\xc2\xa0MATLAMAT_NEWLINE_1.\xc2\xa0 Meningkatkan peningkatan akademik_NEWLINE_2.\xc2\xa0 Melonjakkan kemenjadian murid dalam bidang kokurikulum dan kemahiran insaniah_NEWLINE_3.\xc2\xa0 Menyerlahkan sahsiah terpuji\n_START_SECTION_\nSlogan\n_START_PARAGRAPH_\nSEHEBAT BITARA DAN BERBUDAYA\n_START_SECTION_\nHari Kecemerlangan Sekolah Berasrama Penuh\xc2\xa0ke-42\n_START_PARAGRAPH_\nSEHEBAT telah dipilih menjadi tuan rumah program ini pada tahun 2015. Program ini dianjurkan untuk kali ke-42 dan kali pertama buat SEHEBAT.'